Πήγα να δω τον πρώτο μου αγώνα σέρφινγκ στα 14 ή 15 μου.
Θυμάμαι ότι έβλεπα τις επαγγελματίες αθλήτριες της εποχής.
Και σκεφτόμουν "Ναι, αυτό θέλω να γίνω.
Θα γίνω η καλύτερη σέρφερ του κόσμου".
Μου ήρθε απόλυτα φυσικά.
Υπάρχει κάτι το ξεχωριστό σε αυτήν την παράσταση.
Να ανεβαίνεις σ' αυτήν τη σκηνή.
Δοκίμασα χορό και άλλα παρόμοια,
αλλά το σέρφινγκ ήταν τόσο θηλυκό και κομψό.
Μεταφερόμαστε δύο χρόνια μετά, στο ίδιο τουρνουά.
Μου δόθηκε η ευκαιρία να συμμετάσχω.
Πήρα δύο μέρες άδεια από το σχολείο.
Στην πρώτη μου χρονιά ως πρωτάρα,
νίκησα όλα τα ινδάλματά μου και κέρδισα τον παγκόσμιο τίτλο.
Τον κέρδισα και την επόμενη χρονιά και τη μεθεπόμενη.
Και την αμέσως επόμενη ξανακέρδισα.
Συνεχίζει η Γκίλμορ.
Προσπαθεί να μπει σε τιουμπ.
Ετοιμάζεται να περάσει στο εσωτερικό. Έξοχη κίνηση.
Και περνάει. Καταπληκτική προσπάθεια.
Πόσο πιο τέλειο να γίνει;
Θυμάμαι τη Στεφ στο ξεκίνημά της.
Ήταν ξεκάθαρα και χωρίς αμφιβολία…
Κ. ΣΛΕΪΤΕΡ 11 ΦΟΡΕΣ ΠΡΩΤΑΘΛΗΤΗΣ
η καλύτερη που είχαμε δει ποτέ.
Η Στέφανι Γκίλμορ είναι τώρα επτά φορές παγκόσμια πρωταθλήτρια.
Δεν ξέρω. Τη θαυμάζω πολύ τη Στεφ. Είμαι φανατικός οπαδός της.
Και τώρα, τι; Οκτώ; Εννέα; Θα φτάσεις τον Κέλι Σλέιτερ;
Μισώ αυτήν την ερώτηση.
Δεν θα υπάρξει άλλη Στεφ. Είναι εμβληματική μορφή του αθλήματος.
Αλλά αν κοιτάξουμε τα πρώτα χρόνια της καριέρας της,
ήταν εντελώς άλλες εποχές.
Η Γκίλμορ με το καθαρό, επιθετικό στιλ.
Το γυναικείο σέρφινγκ προχωρά και εξελίσσεται,
είναι πολύ δυσκολότερο πια να νικήσεις.
Τατιάνα Ουέστον-Ουέμπ.
Διαθέτει ταχύτητα, δύναμη, κίνηση.
ΟΥΕΣΤΟΝ-ΟΥΕΜΠ #4 ΣΤΟΝ ΚΟΣΜΟ
Υπάρχουν νέες αθλήτριες που είναι λίγο πιο εκρηκτικές.
Τζοάν Ντιφέι, πολύ επιθετική.
ΤΖ. ΝΤΙΦΕΪ #2 ΣΤΟΝ ΚΟΣΜΟ
Και πολύ πιο δυνατές στην προσέγγιση του κύματος.
Κ. ΜΟΥΡ 4 ΦΟΡΕΣ ΠΡΩΤΑΘΛΗΤΡΙΑ
Η Καρίσα Μουρ εξέπληξε τον εαυτό της.
Είναι σαν να βλέπεις δύο διαφορετικά αθλήματα.
Κλασικοί ελιγμοί σαν της Γκίλμορ.
Έχει τόση φινέτσα και χάρη.
Ενάντια σε ριψοκίνδυνα άλματα ή σε επίδειξη δύναμης.
Κάπως έτσι αλλάζει η αντίληψη για το άθλημα.
Για τη Στεφ αυτό είναι απαιτητικό. Ήταν πάντα η βασίλισσα του στιλ,
άρα πρέπει να κερδίσει για να αποδείξει ότι αξίζει να είναι διεκδικήτρια.
ΚΥΝΗΓΩΝΤΑΣ ΤΗ ΒΑΣΙΛΙΣΣΑ
ΟΑΧΑΚΑ ΜΕΞΙΚΟ
5:58 Π.Μ.
Σ. ΓΚΙΛΜΟΡ 7 ΦΟΡΕΣ ΠΡΩΤΑΘΛΗΤΡΙΑ WSL
Είναι πολύ νωρίς. Δεν ξυπνάω συχνά τόσο νωρίς.
Ίσως όταν ήμουν πρωτάρα, αλλά…
Η Τζοάν, ορκίζομαι, φεύγει στις 4:00 το πρωί.
Αυτές είναι άλλο είδος ανθρώπου.
Ευχαριστώ για το πακετάκι.
Δουλειά μου είναι.
Είναι το 15ο μου πρωτάθλημα.
Το τυχερό μου σορτσάκι. Δεν είμαι προληπτική, αλλά…
Έχω εμπιστοσύνη στο στιλ μου. Αλλά γίνεται όλο και πιο δύσκολο.
Η νέα γενιά γυναικών
έχει εκπληκτικό ταλέντο και θέλει να προσφέρει θέαμα.
Ταχύτητα, εκρηκτικοί ελιγμοί.
Πάμε.
Η φετινή σεζόν μου δεν πάει και τόσο καλά.
Δεν θυμάμαι από πότε έχω να κερδίσω τουρνουά.
Θυμάστε μήπως εσείς;
Απίστευτο, είμαι η μεγαλύτερη στο πρωτάθλημα.
Πέρασε πολύ γρήγορα.
Είναι αγένεια να ρωτήσω ηλικία;
Όχι. Είμαι 33.
Νομίζω ότι η μεγαλύτερη σταμάτησε στα 37 της.
Σίγουρα θα είναι δύσκολο να κάνεις παιδιά και να αγωνίζεσαι.
Εγώ δεν βιάζομαι να κάνω παιδιά,
αλλά ζηλεύω και λίγο τα αγόρια που μπορούν να πουν
"Θα αραδιάσω μια ποδοσφαιρική ομάδα
και ταυτόχρονα θα συνεχίζω την καριέρα μου".
Ξέρεις, ωραίο πρέπει να είναι.
Ο ανταγωνισμός είναι σκληρός, δεν μπορείς να έχεις το μυαλό σου αλλού.
Πρέπει να ανεβάσω ταχύτητα και να βρω τρόπο να νικήσω πάση θυσία.
Είμαι επτά φορές παγκόσμια πρωταθλήτρια,
μου λείπει ένας τίτλος για να γίνω η καλύτερη όλων των εποχών.
Πηγαίνω στο Μεξικό, το παιχνίδι αρχίζει.
CORONA OPEN MEXICO ΑΠΟ ΤΗΝ QUIKSILVER
ΜΕΞΙΚΟ - ΜΠΑΡΑ ΝΤΕ ΛΑ ΚΡΟΥΖ ΕΙΡΗΝΙΚΟΣ ΩΚΕΑΝΟΣ
Μπουένος ντίας. Καλώς ήρθατε
σ' αυτό το υπέροχο μέρος του κόσμου, την Μπάρα ντε λα Κρουζ.
Το Corona Open Mexico που σας προσφέρει η Quiksilver,
έβδομος σταθμός του Παγκοσμίου Πρωταθλήματος Σερφ.
ΑΓΩΝΑΣ ΠΡΩΤΑΘΛΗΜΑΤΟΣ 7 ΑΠΟ 9
-Κοίτα τον μικρούλη. -Γεια σου, φίλε.
Είναι η τελετή υποδοχής. Κάνει το χορευτικό του.
Καθώς απομένουν δύο τουρνουά για να λήξει το πρωτάθλημα
και να προκριθούν στους τελικούς, οι πιθανότητες είναι περιορισμένες.
Μεξικό, Ταϊτή και τέλος.
Για να προκριθούν στους τελικούς στο τέλος της σεζόν…
Ρ. ΧΟΤΖ ΠΡΩΗΝ ΣΕΡΦΕΡ WSL
οι σέρφερ πρέπει να μπουν στην πρώτη πεντάδα.
Οι πέντε πρώτοι σέρφερ μετά το Μεξικό και την Ταϊτή
θα διαγωνιστούν για τον παγκόσμιο τίτλο.
Η Τάιλερ Ράιτ έπεσε στο νούμερο επτά.
Η Τζοάν Ντιφέι, με μία νίκη, είναι δεύτερη.
Η Τατιάνα είναι τέταρτη.
ΚΑΤΑΤΑΞΗ WSL
Η Στέφανι Γκίλμορ, από τις καλύτερες διαχρονικά,
δεν έχει κερδίσει φέτος.
Αν θες να διεκδικήσεις τον τίτλο,
πρέπει να προκρίνεσαι σε τελικούς, να νικάς τουρνουά.
Και αυτήν τη στιγμή, η Στεφ δεν τα καταφέρνει.
Πρέπει να νικήσει στο Μεξικό για να μείνει στην πεντάδα
και να προκριθεί στους τελικούς.
Βλέπουμε τη Στέφανι Γκίλμορ εναντίον της Μπρόντι Μακόλι.
Η Στέφανι θεωρείται η πιο στιλάτη σέρφερ του πλανήτη.
Ανάλαφρη, προσεγμένη, κομψή.
Ξεκινάμε.
Μπρόντι Μακόλι, ντροπ με την πλάτη.
Θα πάρει τεράστιο βαθμό.
Είναι 6,4.
Σε καλή μέρα, όλοι μπορούν να ξεπεράσουν τους πρωταθλητές.
Η Στεφ Γκίλμορ το έχει καταλάβει πολύ καλά.
Στέφανι Γκίλμορ, χρειάζεσαι 6,87.
Έλα, πάμε.
Στέφανι Γκίλμορ. Η χαμογελαστή δολοφόνος.
Θέλω να δείξω σε όλους
ότι το γυναικείο σέρφινγκ είναι πανέμορφο και κουλ,
αλλά είναι και ανταγωνιστικό.
Μπορεί να εκτελέσει πολύ δύσκολους ελιγμούς με στιλ.
Όποιες αντίπαλοι υποτιμήσουν τη Στεφ θα βρεθούν σε μεγάλο κίνδυνο.
Λ. ΚΕΝΕΝΤΙ ΑΘΛΗΤΙΚΟΓΡΑΦΟΣ
Προσπαθεί λίγο παραπάνω σ' αυτόν τον ελιγμό.
Παίρνει 7,37.
Τρες, ντος, ούνο.
Η Στέφανι παίρνει τη νίκη.
ΤΕΛΙΚΟ ΣΚΟΡ ΓΚΙΛΜΟΡ: 14,07 - ΜΑΚΟΛΙ: 12,57
Είσαι πέμπτη τώρα. Τρεις κοπέλες εποφθαλμιούν αυτήν τη θέση.
Είναι πολύ δύσκολο. Προτιμώ να μην το σκέφτομαι.
Μάλλον. Ευχαριστώ που μου το θύμισες.
-Ευχαριστώ. Συγχαρητήρια, Στεφ. -Ευχαριστώ. Τα λέμε.
Ευχαριστώ.
Η Στεφ έχει τέτοιο οπλοστάσιο…
Μ. ΦΑΝΙΝΓΚ 3 ΦΟΡΕΣ ΠΡΩΤΑΘΛΗΤΗΣ WSL
που νιώθει ότι δεν χρειάζεται να τα δίνει όλα κάθε φορά
για να κερδίσει έναν αγώνα.
ΦΙΤΖΓΚΙΜΠΟΝΣ - ΝΤΙΦΕΪ - ΑΝΤΡΙΟΥ
Αλλά μετά βλέπεις την Τζοάν Ντιφέι.
Έχει κερδίσει ένα τουρνουά φέτος.
Και είναι έτοιμη να τα δώσει όλα κάθε στιγμή.
Κάθε πέντε με δέκα χρόνια βλέπουμε μια νέα ώθηση,
έρχεται μια νέα γενιά που τα πηγαίνει καλύτερα.
Ανήκει σε αυτήν τη γενιά. Μεγάλωσαν έχοντας ως ίνδαλμα τη Στεφ.
Και τώρα διεκδικούν σοβαρά το στέμμα.
Λέγομαι Τζοάν Ντιφέι και είμαι επαγγελματίας σέρφερ.
ΤΖ. ΝΤΙΦΕΪ #2 ΣΤΟΝ ΚΟΣΜΟ
Γεννήθηκα στη μέση της Γαλλίας, όπου δεν υπάρχει ωκεανός.
Τίποτα δεν προμήνυε αυτό που κάνω τώρα.
Η Τζοάν είναι μια σέρφερ που ήρθε από το πουθενά.
Μου λένε ότι είμαι το αουτσάιντερ.
Έτσι αγωνίζομαι καλύτερα, εκεί όπου δεν με περιμένουν.
Αν μπει στην πεντάδα, μπορεί να κάνει τη μεγάλη έκπληξη.
Θέλω πολύ να μπω στην πεντάδα
επειδή αυτό μπορεί να αλλάξει ολόκληρη την καριέρα μου.
Αυτό είναι ένα φοβερό ζευγάρι.
Η Γαλλίδα Τζοάν Ντιφέι και η Μπρίσα Χένεσι.
Πολύ καλές συνθήκες.
ΑΙΘΟΥΣΑ ΚΡΙΤΩΝ
Πολλές ευκαιρίες να σκοράρουν.
Ωραία, πρώτο κύμα.
Η Τζοάν Ντιφέι βρήκε ένα ωραίο κύμα.
Να τη. Για να δούμε τι θα κάνει.
Σωματικά, είναι πολύ κουραστικό για τα πόδια.
Αλλά νιώθω πολύ δυνατή και σ' αυτό βασίζομαι για να νικήσω.
Κόκκινη, έξοχη πρώτη στροφή.
Πολύ καλή.
Μπράβο, κοπελιά.
Έχει προτεραιότητα τώρα.
Η Τζοάν Ντιφέι, με προτεραιότητα, απολαμβάνει το πρώτο της κύμα.
Η Τζοάν παίζει επιθετικά.
Μπαμ!
Το έκανε πολύ καλά. Ήταν πολύ καλό.
Τζοάν Ντιφέι, 6,23.
ΚΑΛΥΤΕΡΑ 2 ΣΚΟΡ ΝΤΙΦΕΪ: 12,05 - ΧΕΝΕΣΙ: 5,17
Εντάξει, πάμε!
Μπρίσα Χένεσι.
Υψηλό σκορ.
Χρειάζεται η Τζοάν Ντιφέι υψηλό σκορ εδώ;
ΧΕΝΕΣΙ: 12,97 ΝΤΙΦΕΪ: 12,06
Μπόρεσα να εξοικονομήσω λίγη ενέργεια στα πόδια
ώστε να κάνω την προσπάθεια την κατάλληλη στιγμή.
Η απάντηση της Τζοάν Ντιφέι.
Δώσ' του!
Φαίνεται να το περιμένει. Τώρα κάνει το άλμα. Τέλειο τελείωμα.
Ναι. Δικαίως σηκώνει τη γροθιά της η Τζοάν Ντιφέι. Δείχνει συναίσθημα.
Καλό τελείωμα. Καθαρό, η καλύτερη στροφή του αγώνα.
ΤΕΛΙΚΟ ΣΚΟΡ ΧΕΝΕΣΙ: 12,97 - ΝΤΙΦΕΪ: 14,00
Ναι. Ωραίο φινάλε.
Νομίζω ότι η Τζοάν αγωνίζεται με την καρδιά και την ψυχή της.
Αλλά το ταξίδι της δεν ήταν καθόλου εύκολο.
Το σέρφινγκ είναι ακριβό άθλημα.
Είναι πολύ σημαντικό να έχεις χορηγό.
Μέχρι τα 18 μου, η Roxy πλήρωνε όλα τα αγωνιστικά μου έξοδα.
Αλλά στο τέλος εκείνης της χρονιάς,
έγινα 19 και η Roxy δεν ανανέωσε το συμβόλαιο.
Είναι πολύ συνηθισμένο κάποιες γυναίκες να μην έχουν οικονομική στήριξη.
Άρα, σε σύγκριση με τη Στεφ Γκίλμορ, δηλαδή, είναι τρελό.
ΤΗΛΕΟΠΤΙΚΟ ΣΠΟΤ
Η Στεφ έχει χορηγούς την Breitling, τη Nikon και την Audi.
Για κάποια σαν την Τζοάν που κυνηγά τον παγκόσμιο τίτλο,
το να χάνει χορηγούς κάνει τεράστια διαφορά.
Δυστυχώς, στο γυναικείο σέρφινγκ
υπάρχει μια ελίτ αθλητριών που βγάζουν πολύ καλά λεφτά,
ενώ οι υπόλοιπες ίσα που τα βγάζουν πέρα.
Ωραία. Πάμε.
Λέγομαι Τατιάνα Ουέστον-Ουέμπ.
Είμαι 25 ετών και είμαι επαγγελματίας σέρφερ.
Τ. ΟΥΕΣΤΟΝ-ΟΥΕΜΠ #4 ΣΤΟΝ ΚΟΣΜΟ
Η Τατιάνα είναι ο άγνωστος Χ του πρωταθλήματος.
Ωραία φαίνονται αυτά. Θα ήθελα πολύ να δοκιμάσω και τα στρείδια.
Υπάρχει μεγάλο οικονομικό χάσμα στο πρωτάθλημα.
Πρέπει να είσαι στην αφρόκρεμα αν θες να πληρώνεσαι.
Πρέπει να συγκεντρώνεις το πλήρες πακέτο. Να μπορούν να σε πουλήσουν.
Πατάτες τηγανητές.
Θέλω να κερδίσω τον παγκόσμιο τίτλο.
Πάρα πολλοί δεν πίστεψαν σ' εμένα στο παρελθόν
και θα ήταν υπέροχο να τους διαψεύσω.
Ναι, η Στεφ είναι επτά φορές πρωταθλήτρια, αλλά μπορώ να τη νικήσω.
Δώσε στην κάμερα.
Πρώτα εγώ, μετά η κάμερα.
Το φαγητό με ευχαριστεί. Και το σέρφινγκ.
Αλλά κυρίως το φαγητό.
Και το σέρφινγκ.
Η Τατιάνα είναι πολύ επίμονη αθλήτρια.
Είναι αδίστακτη, ανελέητη θα κάνει ό,τι χρειαστεί για να πετύχει.
ΓΥΡΟΣ 1
ΟΥΕΣΤΟΝ-ΟΥΕΜΠ - ΕΡΙΚΣΟΝ
Επόμενος αγώνας, Σέιτζ Έρικσον εναντίον Τατιάνα Ουέστον-Ουέμπ.
Εκεί ακριβώς. Το σναπ σήμα κατατεθέν της.
Πολύ δυνατό.
Χάνεται το κύμα.
Μπορεί να σηκωθεί;
Δείξε καθαρά στους κριτές ότι έχεις τον έλεγχο.
Τα πήγε τέλεια.
Μικρότερο κύμα. Πολύ καλό σέρφινγκ.
Η Ουέστον-Ουέμπ πάλι σε δράση.
Κοπέλες σαν εμένα και την Τζοάν κάνουν αυτούς τους δύσκολους ελιγμούς
επειδή αυτό αρέσει στους κριτές.
Επιθετικό και πανέμορφο ταυτόχρονα.
Μικρές δόσεις λάμψης.
Η Τατιάνα πλησιάζει σταθερά
αθλήτριες σαν την Καρίσα, τη Στεφ και την Τάιλερ τα τελευταία χρόνια.
Νιώθω ότι έχει πια την αυτοπεποίθηση ότι ανήκει εκεί.
Δεν τη φοβίζει το παραμικρό.
Η Τάτι Ουέστον-Ουέμπ κυριαρχεί στον αγώνα.
ΟΥΕΣΤΟΝ-ΟΥΕΜΠ: 6,16 ΕΡΙΚΣΟΝ: 0,50
Αγωνίζομαι επιθετικά.
Πρέπει να είμαι εντελώς ψύχραιμη και έτοιμη για όλα.
Η Τάτι απογειώνεται. Η Σέιτζ Έρικσον ακριβώς μπροστά της.
Νομίζω ότι σταμάτησε την Τάτι. Η Σέιτζ νόμιζε ότι είχε προτεραιότητα.
Έχουμε θέμα.
Εμπόδισε η Σέιτζ Έρικσον την προσπάθεια της Τατιάνα Ουέστον-Ουέμπ;
Η κόκκινη είχε προτεραιότητα;
Άρα, είναι παρεμπόδιση.
Παρεμπόδιση είναι όταν μπαίνεις μπροστά…
Π. ΑΡΕΝΤ ΕΠΙΚΕΦΑΛΗΣ ΚΡΙΤΗΣ WSL
εμποδίζοντας κάποιον να πιάσει το κύμα
και στερώντας του τη δυνατότητα να σκοράρει.
Ήταν λάθος της Σέιτζ
και η Τάτι έχει την ευκαιρία να τη νικήσει λόγω της παρεμπόδισης.
Αν έχεις κάνει παρεμπόδιση, χάνεις εντελώς το δεύτερο σκορ σου.
Ρ. ΧΙΚΕΛ ΠΡΩΗΝ ΚΡΙΤΗΣ WSL
Μετράει μόνο η μία προσπάθεια,
άρα προφανώς είναι πολύ δυσκολότερο να κερδίσεις τον αγώνα.
Είναι μαθηματικά αδύνατο να κερδίσει η Σέιτζ.
Άρα, η Τατιάνα Ουέστον-Ουέμπ θα περάσει στην επόμενη φάση.
ΟΥΕΣΤΟΝ-ΟΥΕΜΠ: 15,57 ΕΡΙΚΣΟΝ: 3,43
-Είχα προτεραιότητα. -Φτηνιάρα.
Δεν το περίμενα από σένα.
Να κάνεις τέτοια μαλακία.
Δεν υπάρχει περίπτωση να είχε προτεραιότητα.
Και με ρώτησε, γαμώτο. "Ποια έχει προτεραιότητα;"
Της είπα "Εγώ έχω".
Κάθεται εκεί και λέει "Γιατί να το κάνω αυτό;"
Ήξερες ακριβώς τι έκανες.
Γιατί να πας σε εκείνο το κύμα; Ένα κωλοκυματάκι ήταν.
Με είπε φτηνιάρα.
Λέει ότι είμαι φτηνιάρα και…
Εγώ απλώς αγωνίζομαι.
Η Τατιάνα και η Καρίσα παίζουν επιθετικά στο κύμα.
Επιθετικά, όπως…
Όπως να κωπηλατούν μπροστά σου. Στον προσωπικό σου χώρο.
Και μπορεί να μην είναι πάντα σωστό, αλλά σου φέρνει βαθμούς.
Και γι' αυτό είμαστε όλοι εδώ.
Αλλά αυτό δεν δίνει βαθμούς από μόνο του.
Δίνουν η ταχύτητα, η δύναμη, η κίνηση. Όχι η επιθετικότητα.
Πράγματι.
-Έχω καλό προαίσθημα γι' αυτό. -Ναι.
Οι τελικοί Rip Curl WSL είναι προ των πυλών
και οι θέσεις γεμίζουν σταδιακά.
Καρίσα Μουρ.
Θέλει να προσθέσει άλλον έναν τίτλο στη συλλογή της.
Η Σάλι Φιτζγκίμπονς έχει εξασφαλίσει θέση στην πεντάδα.
Η δύο φορές πρωταθλήτρια Τάιλερ Ράιτ έχασε από την Ιζαμπέλα Νίκολς.
Αν θέλει μια θέση στην πολύ σημαντική πρώτη πεντάδα,
χρειάζεται πολύ καλά αποτελέσματα στην Ταϊτή.
Καλησπέρα.
ΕΙΔΗΣΕΙΣ ΓΑΛΛΙΚΗΣ ΠΟΛΥΝΗΣΙΑΣ
Πρώτη είδηση απόψε:
Αυξάνεται η πίεση στα νοσοκομεία της Γαλλικής Πολυνησίας
λόγω της ανησυχητικής ανόδου των κρουσμάτων κωρονοϊού.
Με περισσότερα από 2.000 κρούσματα ημερησίως,
38 ασθενείς πέθαναν το σαββατοκύριακο αφότου μολύνθηκαν από τον ιό.
Είδες το μήνυμα για την Ταϊτή;
Η Ταϊτή πέρασε στην κόκκινη ζώνη.
ΤΖ. ΜΑΪΛΙ-ΝΤΑΪΕΡ ΕΠΙΚΕΦΑΛΗΣ WSL
Σας ανακοινώνω την απόφασή μας να ακυρώσουμε το τουρνουά της Ταϊτής
λόγω COVID-19.
Στην ουσία, αν δεν είστε στην πεντάδα στο τέλους αυτού του τουρνουά,
δεν έχετε ελπίδες για τον τίτλο.
Ακυρώθηκε το τελευταίο τουρνουά της χρονιάς. Αυτό ήταν.
Τελευταία ευκαιρία για την τελική πεντάδα και τους τελικούς του WSL.
Αυτό αλλάζει τα πάντα.
Μαλακίες.
Σιχαίνομαι την COVID.
"Οι εντατικές είναι πλήρεις.
Πριν 48 ώρες ήταν διαχειρίσιμο, τώρα δεν είναι".
Καταστροφή.
Τα κρούσματα είναι τώρα στο χωριό όπου θα μέναμε.
-Ακυρώθηκε; -Ναι.
-Μάλιστα. Σκατά. -Ναι.
Η κυβέρνηση θα κλείσει τα σύνορα.
Τ. ΡΑΪΤ #6 ΣΤΟΝ ΚΟΣΜΟ
Νομίζω ότι υπήρχαν κοπέλες που είχαν την Ταϊτή ως δίχτυ ασφαλείας,
σκοπεύοντας να πάρουν εκεί καλό αποτέλεσμα και να ανεβούν στην κατάταξη.
Μόλις ακυρώθηκε η Ταϊτή,
σκέφτηκα "Πρέπει οπωσδήποτε να τα πάω καλά στο Μεξικό
γιατί δεν υπάρχουν άλλοι αγώνες".
Άρα, πολύ μεγαλύτερη πίεση εδώ.
-Ειδικά αν είσαι στο νούμερο πέντε. -Πράγματι.
Δείχνουμε ψύχραιμοι.
Α. ΚΙΝΓΚ ΠΡΟΠΟΝΗΤΗΣ
Βλέπω ότι σε καίει το ζήτημα. Δεν μπορείς να κρυφτείς, Στεφ.
-Έχει η Στεφ μια επιθετική πλευρά; -Ξεκάθαρα.
-Επιθετική; -Είμαι τρομαγμένος. Με τρομάζει.
Απλώς το κρύβει πίσω απ' το χαμόγελο.
Μεγάλωσε στο Σνάπερ. Είναι ανίκητη σ' αυτό το κύμα.
Είναι από τα δυσκολότερα κύματα του κόσμου κι εκείνη το δαμάζει με χαμόγελο.
Αφού διακυβεύεται ο παγκόσμιος τίτλος, πρέπει να είμαι στην πρώτη πεντάδα.
Νομίζω ότι το δυσκολότερο εμπόδιο θα είναι η Τάτι,
αλλά το στιλ σου σε κάνει να ξεχωρίζεις.
Βασικά, με ενοχλεί αυτό. Πρέπει να απαγορευτεί η λέξη "στιλ".
Λες και αυτό είναι το μόνο που έχω.
Αυτό μόνο χρειάζεσαι.
-Όχι, δεν είναι έτσι. -Δεν έχεις μόνο αυτό.
Έχεις επτά παγκόσμιους τίτλους και τις περισσότερες νίκες απ' όλες.
Στην Αυστραλία, στο τουρνουά του Μάργκαρετ Ρίβερ…
ΤΡΕΙΣ ΜΗΝΕΣ ΠΡΙΝ
δυσκολεύτηκα απέναντι στην Τατιάνα Ουέστον-Ουέμπ.
Η Τάτι εκπροσωπεί τη Βραζιλία.
Κυριαρχεί στη σεζόν.
Η Στέφανι εκπροσωπεί την Αυστραλία.
Η Τατιάνα δείχνει επικίνδυνη.
Η νέα γενιά, η Τατιάνα Ουέστον-Ουέμπ, η Τζοάν Ντιφέι,
δυσκόλεψαν πολύ τη Στεφ με τους κλασικούς της ελιγμούς.
Η Τατιάνα είναι πολύ δυνατή. Απλώς δεν μπορούσα να κάνω καλό αγώνα.
Η Στεφ Γκίλμορ δεν τα πάει καλά.
Η Τατιάνα Ουέστον-Ουέμπ νικάει τη Στέφανι Γκίλμορ.
Η πρωταθλήτρια Τατιάνα Ουέστον-Ουέμπ.
Η ήττα πόνεσε πολύ.
Με έκανε να συνειδητοποιήσω πόσο θέλω να βρω το κίνητρο για να κερδίσω ξανά
και να νικήσω τις καλύτερες αθλήτριες.
Είναι όλες τους δυνατές. Με μεγάλους τετρακέφαλους και πισινούς.
Εγώ πρέπει να είμαι η πιο λεπτή απ' όλες.
Είμαστε επίσημα στους προημιτελικούς.
Η Γκίλμορ είναι πέμπτη στον κόσμο, πολύ επισφαλής θέση.
Σ' αυτόν τον προημιτελικό,
θα πρέπει να σκεφτώ το ενδεχόμενο να βρεθώ εκτός πεντάδας.
Πρέπει να φέρω καλύτερα αποτελέσματα,
αλλά σκέφτομαι, καθώς βλέπω τις άλλες γυναίκες,
"Πώς μπορώ να γίνω καλύτερη;"
Πρέπει να τη νικήσω.
Επόμενος αγώνας: Τατιάνα Ουέστον-Ουέμπ και Στέφανι Γκίλμορ.
Μεγάλη μέρα και σήμερα.
Κρίσιμη μέρα.
Τριάντα δευτερόλεπτα.
Πρέπει να θυμάμαι ότι είμαι σε πόλεμο με αυτήν τη νέα γενιά γυναικών.
Το σέρφινγκ της Τατιάνα είναι εκρηκτικό.
Πρέπει να αλλάξω τακτική. Να πάω πολύ πιο δυναμικά.
Πέντε, τέσσερα, τρία, δύο, ένα.
Και ξεκινάει η Στέφανι Γκίλμορ.
Ωραίο.
Το έσκισε το κύμα.
Υπέροχο σέρφινγκ.
Τατιάνα Ουέστον-Ουέμπ. Κάνει ντροπ.
Και εδώ φαίνεται πόσο επικίνδυνη είναι.
Το κύμα υποχώρησε λίγο. Σκορ 5,33.
ΓΚΙΛΜΟΡ: 11,16 ΟΥΕΣΤΟΝ-ΟΥΕΜΠ: 5,33
Βλέπουμε την Τάτι σε δράση.
Κόκκινη, πολύ ωραία στροφή.
Κάποιες κοπέλες αγωνίζονται πολύ πιο δυνατά.
Αυτό αρέσει στους κριτές, αλλά εγώ δεν μπορώ να κάνω κάτι.
Τέτοιους συνδυασμούς χρειάζεσαι αν θες να νικήσεις τη Στέφανι Γκίλμορ.
Ωραία, καθαρή στροφή από τη Στεφ.
Αυτή είναι μάλλον η τελευταία προσπάθεια.
Θα σερφάρω όπως θέλω να σερφάρω.
Πρέπει να αλλάξω τακτική και να γίνω άγρια,
αλλά θέλω ταυτόχρονα να είμαι θηλυκή.
Πανέμορφο κύμα.
Δύο από τις καλύτερες στροφές.
Η Τατιάνα ήταν στην πρώτη σειρά σε μια ταινία που δεν ήθελε να δει.
Το Σόου της Στέφανι Γκίλμορ.
Το 'χουμε.
Μια χαρά.
ΤΕΛΙΚΟ ΣΚΟΡ ΓΚΙΛΜΟΡ: 15,50 - ΟΥΕΣΤΟΝ-ΟΥΕΜΠ 7,33
Όσο οι υπόλοιπες κοπέλες γίνονται όλο και καλύτερες,
είναι σημαντικό για τη Στεφ να θυμάται ότι είναι η καλύτερη όλων των εποχών.
Η Στεφ δεν είναι ποτέ εύκολη αντίπαλος
και δεν ήθελα να αποκλειστώ μ' αυτόν τον τρόπο.
Αλλά συνολικά, στο τέλος του τουρνουά,
έχω αρκετούς βαθμούς για να προκριθώ στους τελικούς του WSL.
Τα κατάφερες.
Έχει μια μεγάλη ρωγμή στη σανίδα.
-Αλήθεια; -Ναι.
-Είναι εδώ ο τεχνικός σας; -Δεν ξέρω.
Κάποιος θα υπάρχει στην πόλη.
-Ναι. -Ας δοκιμάσει τη δική μου. Έχω μία 1,75.
Δεν ξέρω.
Κέρδισε δύο τουρνουά μ' αυτήν.
-Ναι. -Θα είναι εντάξει.
Στεφ.
Μπράβο σου.
Μάλλον έχω δύο αγώνες ακόμα προτού σπάσει.
Ο Κέλι είπε να πάρεις τη σανίδα του. Λέει ότι είναι τέλεια.
Ναι, ωραία θα ήταν.
Τα κύματα συνεχίζουν να είναι μεγάλα.
Έχουμε μια σπουδαία αναμέτρηση εδώ, Τζοάν Ντιφέι εναντίον Μαλία Μανουέλ.
Ξέρω ότι έχω κάνει ό,τι μπορώ για να δώσω ό,τι καλύτερο…
ΠΡΟΗΜΙΤΕΛΙΚΟΣ ΝΤΙΦΕΪ - ΜΑΝΟΥΕΛ
αυτό με κάνει κάθε πρωί να ξυπνάω χαρούμενη.
Πάμε, κοπελιά.
Είναι η Τζοάν Ντιφέι.
Πλησιάζει ένα μεγάλο, αφρισμένο κύμα.
Ατυχία.
Δεν μπορούσε να κάνει τίποτε άλλο.
Η Μαλία Μανουέλ ανεβάζει ταχύτητα. Διαβάζει το κύμα σαν ανοιχτό βιβλίο.
Επιλέγει το τέλειο κύμα.
Δείξε τι σέρφινγκ ξέρεις, Τζοάν. Δείξε τι ξέρεις.
Η Τζοάν Ντιφέι χρειάζεται καλό σκορ εδώ.
Τεράστιο ντροπ.
Η Τζοάν Ντιφέι πέφτει.
Η διαφορά στην επιλογή του κύματος, ατυχία για την Τζοάν.
ΤΕΛΙΚΟ ΣΚΟΡ ΜΑΝΟΥΕΛ: 12,67 - ΝΤΙΦΕΪ: 9,67
Όλοι οι θεατές στη Γαλλία θα έχουν απογοητευτεί
βλέποντας τη νεαρή κυρία να χάνει τον αγώνα.
Η Μαλία Μανουέλ στον τελικό με τη Στεφ Γκίλμορ.
Η Τζοάν Ντιφέι έχασε τον αγώνα, αλλά περνώντας στον προημιτελικό
εξασφάλισε θέση στην τελική πεντάδα.
Ήταν πολύ αποφασισμένη,
αφότου έχασε τη μεγάλη χορηγία, να μπει στην πεντάδα.
Θα είναι πολύ περήφανη για τον εαυτό της.
Εξασφάλισες μια θέση στους τελικούς του Λόουερ Τρεσλς. Θα σε δούμε εκεί.
Ευχαριστώ, Κέιπο. Τα λέμε εκεί.
Στόχος μου ήταν να περάσω στους τελικούς του WSL.
Και τώρα έχω στόχο να νικήσω τις κορυφαίες αθλήτριες, όπως τη Στεφ.
Μπουένος ντίας και καλή μέρα τελικών να έχουμε.
Είναι ένα υπέροχο πρωινό.
Επόμενος αγώνας: Μαλία Μανουέλ από τη Χαβάη
εναντίον Στέφανι Γκίλμορ.
Φιναλμέντε. Επιτέλους, η στιγμή που περιμέναμε.
Δεν υπάρχουν θεατές στην παραλία, αλλά οι θεατές που έχουμε
τυχαίνει να είναι οι καλύτεροι σέρφερ του κόσμου.
Στο φινάλε αυτού του υπέροχου τουρνουά, η Μαλία Μανουέλ και η Στέφανι Γκίλμορ.
Η Στεφ αντιμετωπίζει μια τεράστια πρόκληση.
Η Μαλία είναι από τις γυναίκες που είναι πολύ δυνατές,
πολύ απρόβλεπτες,
ενώ η Στέφανι δεν στοχεύει απλώς να μπει στην πεντάδα
για να διεκδικήσει τον όγδοο τίτλο της.
Αγωνίζεται να διατηρήσει το στιλ της στην πρώτη γραμμή.
Αγωνίζεται για την καριέρα της.
Τελείωσε τη δουλειά.
Και πάμε στον ιππόδρομο.
Δεν μ' αρέσουν οι ιπποδρομίες.
Πρέπει να θυμάμαι ότι έχω την εμπειρία. Μπορώ να τις νικήσω.
Το στιλ μου έχει κερδίσει επτά παγκόσμιους τίτλους.
Δεν χρειάζεται να το αλλάξω. Αυτή είμαι εγώ σήμερα. Αυτό έχω να δώσω.
Επόμενος αγώνας σε εννέα λεπτά και 30 δεύτερα.
Εννέα λεπτά, 30 δεύτερα.
Βλέπεις τη Στεφ και είναι
"Αχ, με νοιάζει να διασκεδάζω, να σερφάρω με χάρη".
Αλλά δεν θα ήταν εδώ αν δεν ήθελε να νικήσει.
Δεν θα ήταν εδώ αν δεν ήθελε να γίνει η καλύτερη όλων των εποχών.
Και παίρνει το σοβαρό της ύφος και… εξαφανίζεται.
Όταν κατεβαίνει στον αγώνα είναι άλλος άνθρωπος.
Μένουν τριάντα δεύτερα.
Τελευταίος αγώνας της σεζόν.
Ναι. Πάμε, Στεφ.
Σ. ΦΙΤΖΓΚΙΜΠΟΝΣ #3 ΣΤΟΝ ΚΟΣΜΟ
Κοίτα κάτι κύματα.
Κόλαση.
ΤΕΛΙΚΟΣ ΓΚΙΛΜΟΡ - ΜΑΝΟΥΕΛ
Τρία, δύο, ένα.
Τέλειο ξεκίνημα για την Γκίλμορ.
Υπέροχο μπάρελ.
Ντρέινερ. Σπάσ' το.
Ναι!
Η Στεφ, κλασικά, δίνει τον καλύτερό της εαυτό.
Η Μανουέλ έτοιμη να απαντήσει.
Πέφτει από ψηλά, αλλά το ελέγχει.
Πολύ καλή τοποθέτηση. Βρίσκει τέλεια το επόμενο κύμα.
Θα πάρει το προβάδισμα.
ΜΑΝΟΥΕΛ: 13,20 ΓΚΙΛΜΟΡ: 7,33
Ναι, πάμε. Το μεγάλο.
Κοιτάξτε την Γκίλμορ, έχει τη μεγάλη ευκαιρία.
Πολύ καλή στο πρώτο κύμα.
Να ένα δεκάρι. Έτσι, γαμώτο. Δώσ' του.
Εδώ η Στέφανι Γκίλμορ απλά λάμπει.
Γαμώτο. Σκίζει.
Σημασία έχει να νικήσει πάση θυσία.
-Μη σταματάς. Τελείωσέ το. -Στεφ.
Δύσκολο τελείωμα η Γκίλμορ, αλλά κρατά τη σανίδα της στην επιφάνεια.
Χρειάζεται 5,87 για να περάσει μπροστά.
Στέφανι Γκίλμορ, η τελευταία προσπάθειά σου παίρνει 8,5.
Για τη βασίλισσα του γυναικείου σέρφινγκ, 8,5.
Γαμώτο.
-Μεγάλο σκορ. -Ναι. Μεγάλο.
Κλείδωσε τη νίκη.
Πάμε πάλι. Κι άλλο μεγάλο.
Η Στεφ Γκίλμορ έχει προτεραιότητα σ' αυτό το κύμα.
Αλλά τη ρίχνει κάτω.
Γαμώτο.
Η Μαλία χρειάζεται 7,57.
Με τον τρόπο που σερφάρει, θα το πάρει εύκολα.
Απομένουν πέντε λεπτά.
-Πάμε. -Πέντε.
Τι μπορεί να κάνει με αυτό η Μανουέλ;
Ανοιχτός χώρος μπροστά της.
Πάει για το άλμα στην κορυφή, αλλά το χάνει.
Νομίζω ότι αυτή ήταν η τελευταία της ευκαιρία.
Τριάντα δεύτερα. Πολλή ηρεμία βλέπω. Δεν έχει κύματα.
Θα νικήσει η Στέφανι Γκίλμορ.
Επτά, έξι, πέντε, τέσσερα, τρία, δύο…
Ναι!
ένα.
ΓΚΙΛΜΟΡ: 15,83 ΜΑΝΟΥΕΛ: 15,27
Το γυναικείο σέρφινγκ προχώρησε και έγινε πιο δυνατό και πιο τεχνικό.
Είναι ανελέητο, αλλά είναι θηλυκό, ωραίο, σέξι και αθλητικό.
Όλες σερφάρουμε διαφορετικά, αλλά είμαστε εξίσου ανταγωνιστικές.
Και αυτό έχει τη μεγαλύτερη σημασία.
Εξασφαλίζει την τέταρτη θέση στην τελική πεντάδα του WSL.
Δεν με νοιάζει πώς βλέπουν οι άλλοι το στιλ μου.
Πρέπει να είμαι ατρόμητη και η αίσθησή μου να είναι
"Γαμήσου. Το θέλω πιο πολύ από σένα".
Έτσι φτάνεις μέχρι το τέλος.
Σίγουρα έχω σκεφτεί πώς θα ήταν, πώς θα ένιωθα
αν ήμουν οκτώ φορές πρωταθλήτρια. Το οκτώ είναι υπέροχος αριθμός.
Γκράσιας πορ τόδο. Ο τελικός γυναικών
για το τουρνουά του Παγκοσμίου Πρωταθλήματος Σερφ.
Ήταν καταπληκτικός.
Δύο από τις πιο φορμαρισμένες σέρφερ από την αρχή μέχρι το τέλος, αναμετρήθηκαν
σε έναν από τους καλύτερους τελικούς.
Σίγουρα η Στεφ ανεβάζει
όχι μόνο το γυναικείο σέρφινγκ ψηλά, αλλά το σέρφινγκ γενικότερα.
Αλλά η πρόκληση τα επόμενα χρόνια
θα είναι να διατηρήσει ανταγωνιστικό το κλασικό της στιλ.
Η πρωταθλήτρια είναι κάποια που γνωρίζετε καλά.
Κάποιος πρέπει να πάρει την απόφαση
να δώσει στα δύο αυτά είδη σέρφινγκ την ευκαιρία να ευδοκιμήσουν.
Νικήτρια στον τελευταίο αγώνα,
η επτά φορές πρωταθλήτρια Στέφανι Γκίλμορ.
Ή να πούμε ότι έτσι πρέπει να είμαστε στο μέλλον και τέλος.
Ή θα αποδώσεις σε κορυφαίο επίπεδο ή θα αποκλειστείς.
Θεέ μου.
-Δεν το πιστεύω. -Φοβερό.
Τέλειο συναίσθημα.
Λατρεύω να νικάω.
-Είχε περάσει καιρός. -Ναι, πολύς καιρός.
Ναι. Το πέτυχες.
Θα πας στο Τρεσλς για το όγδοο.
Θεέ μου.
ΣΤΟ ΕΠΟΜΕΝΟ
Η αναμονή τελείωσε.
Πέντε…
Κάθε σέρφερ εδώ είναι ικανός για τίτλο.
Τέσσερα…
Μπορείς να αποδώσεις εκεί όπου πρέπει;
Τρία…
Σε γράφει η ιστορία. Γίνεσαι θρύλος.
-Δύο… -Θα νικήσω. Θα νικήσω.
Θα νικήσω.
-Ένα. -Ξεκινάμε!
Υποτιτλισμός: Κώστας Φαρμάκης